पाएं अपने शहर की ताज़ा ख़बरें और फ्री ई-पेपरडाउनलोड करें
चंद्रपुर. पिछले कुछ माह भर से शहर के हिंग्लाज भवानी वार्ड, लालपेठ आदि क्षेत्रों में तेंदुओं ने आतंक मचा रखा है। इस बीच गुरुवार तड़के करीब 3 बजे हिंग्लाज भवानी वार्ड में अपने परिवार के साथ घर के आंगन में सोए युवक पर तेंदुए ने हमला कर उसे गंभीर रूप से घायल कर दिया।
हालांकि युवक ने तेंदुए की बाल खींचकर उसका मुकाबला किया। शोर मचाने पर तेंदुआ भाग खड़ा हुआ। गर्दन पर गंभीर चोटें आने से उसे तत्काल चंद्रपुर जिला सरकारी अस्पताल में दाखिल कराया गया। घायल युवक का नाम नीतेश हरिश्चंद्र गेडाम (23) बताया जाता है। इस घटना से लोगों में दहशत व्याप्त है। पिछले कुछ दिनों में परिसर में तेंदुए के हमला करने का यह तीसरा मामला है। तेंदुए के हमले में अब तक एक महिला तथा एक वृद्ध की मौत हो चुकी है, परंतु इस आदमखोर तेंदुए का बंदोबस्त करने में वन विभाग विफल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn